open-index/open-wikipedia-markdown huggingface dataset:
اللغه النوبيه

[thumb|صفحة من مخطوط نوبى من القرن التاسع او العاشر م تصف [ملاك|الملاك ميخائيل، اللى مكتوب بالحبر ألاحمر. وجد المخطوط فى قصر إبريم، والمخطوط منالمتحف البريطانى.]]

**اللغه النوبيه** مجموعة لهجات من اللغه النوبيه بيمتد استعمالها من النوبه فى جنوب صعيد مصر للنوبه فى شمال السودان . و تستخدم اللغه فى منطقة وادى النيل (النوبين و الكينوزى) و بنسب اقل فى اماكن تانيه زى تلال النوبه فى وسط السودان و فى دارفور (البيركيد و الميدوبى). اللهجات النوبيه بتتصنف علا انها تابعه لعيلة اللغات الن بعديه الصحرواويه.

اللغه النوبيه فى اخر القرن العاشر كانت تكتب و هى " **النوبيه القديمه** " و كان ليها علاقه باللغه المحسيه الحديثه التى بيتكلمو بيها سكان المنطقه مابين الشلال التانى و ابو فاطمه عند الشلال التالت. الحروف المستخدمه كانت الحروف اليونانى بالشكل القبطى و كان فيها 3 حروف نوبيه من المحتمل انها اتاخدت من رموز الرويه للأصوات اللى لم تعتبر موجوده فى اليونانى و القبطى. اتكتبت باللغه دى نصوص دينيه و ده بيوضح ان اللغه النوبيه أخدت مكان اليونانى كلغه كنسيه فى نهاية القرن العاشر. اللغه القبطى كانت مستعمله لكن بالأرجح كانت قاصره علا القبط اللاجئين من مصر بسبب الاحتلال العربى. كان استعمال القبطى نادر فى النوبه زى فى دير الغزالى الل
ى شوهد المقابر فيه مكتوب عليها القبطى فمن المفترض ان الدير كان تبع رهبان أقباط هربانين من مصر.

فيه وثيقه اسمها **معجزة القديس مينا** اتلقت فى مكان اسمه قصر أبريم و محفوظه الان فى المتحف البريطانى. الوثيقه مكتوبه بالنوبى القديم بيرجع تاريخها للقرن الثامن و لغاية القرن الاربعتاشر(14) ، الوثائق دى عباره عن ترجمات للكتاب المقدس و كتابات مسيحيه تانيه مترجمه من اليونانى و مكتوبه بالحروف القبطيه المتعدله عشان تناسب اللغه النوبى.

من اقدم التسجيلات اللى فى العصر الحديث للغات النوبيه كانت مش للمفردات النوبيه و مقابلها بالطليانى جمعها راهب مسيحى طليانى اسمه اركانجيلو كارادورى سنة 1535.
الكتابه النوبيه المستحدثه ساعات تكون بالحروف العربى او اللاتينى او بالنوبى القديم اللى يشبه القبطى.
 
فيه فرعين كبار للهجات النوبيه هما الكنزى-دنقله و الفدكى. النويبين ، الفرعين بينهم كلمات مشتركه كتيره بتساعد فى الفهم المشترك مابينهم و بين بعض.
و الاشكرين )

## لهجات اللغه النوبيه
* **النوبين** (اى "نبين") وبتستعمل فى شمال السودان سكان مناطق حلفا والسكوت والمحس وبيسموها مجازا فى جنوب مصر "فاديجا" وبيتكلم بيها النوبيين جوه الحدود المصريه من شمال حلفا لمنطقة الشلال.
* **الكنزيه/الدنقلاويه** المعروفة برضو بـ (الماتّوكية) هيا لغة اهل الشمال منسوبة لفرع الدنقلاوية لغة اهل (دنقله) بيتكلمها اهل شمال النوبة القديمة من منطقة قرى و جزر الشلال القديمة شمال بأسوان لحد قرى دنقله و بعض قرى حلفا جنوب ,منطقة التمركز الاكبر لأهل اللغة كانت فى منطقة خزان اسوان و السد العالى و هيا اكبر و اول مجموعة تم تهجيرها لبناء خزان اسوان, هيا المجموعة المعروفة بقرى و جزر الشلال.
* **الاشكرين** وبيتكلم بيها اهل دنقله فى شمال السودان ويطلق عليه مجازا الدنقلاويه كمان يستخدمها الكنوز سكان (الشلال) فى جنوب مصر وهم فى أقصى شمال المنطقة النوبيه "**ماعرفش المحرر جاب دى منين بصراحة ؟ لازم تتراجع** !"
* **الميدوبيه** هيا منسوبة لسكان (جبال الميدوب) فى غرب السودان فى ولاية شمال دارفور شمال غرب منطقة حمره الشيخ شمال كردفان
* **النوبيه العتيقه** (فى القرون الوسطى)، و أشهر المخطوطات فيها "معجزات مار مينا" او معجزات القديس مينا

## الحروف النوبية

تصنيف:لغات
تصنيف:النوبه
برتقان

**برتقان** Orange يعنى نوع من انواع الحمضيات

thumb

## اكتر دول بتزرع برتقان
الدول الأولانيه فى انتاج البرتقان فى العالم هيا برازيل و الصين و الولايات المتحده و المكسيك و مصر و اسبانيا و ايطاليا ، بتنتج مصر حوالى 1629 مليون كيلوجرام من البرتقان فى السنه.

## انواع البرتقان
* برتقان سكرى: فاكهه تحليه و عصير
* برتقان بسره: فاكهة تحليه و عصير
* برتقان بدمه: فاكهة تحليه و عصير
* يستفندى: فاكهه تحليه و عصير .
* لارنج : seville orange .مر.بيستعمل فى عمل مربات و فى اضافة نكهه و فى صناعة كولونيا .

## صور برتقان



File:Ambersweet oranges.jpg|برتقان سكرى
File:Florida navel orange 1.jpg|برتقان بسره
File:Satsuma oranges.jpg|يستفندى
File:Orangeseeds.jpg|بذر برتقان
File:Bloodoranges1r.jpg|برتقان بدمه
File:orangetrees.jpg|شجر برتقان
File:Navel orange1.jpg|برتقان بسره
File:Seville-Oranges.jpg|لارنج



## مصادر

تصنيف:فواكه
كورت فالدهايم

thumb|كورت فالدهايم 1918 - 2007
**كورت جوزيف فالدهايم** Kurt Josef Waldheim (سانكت أندرا-ورديرن، النمسا، 21 ديسمبر 1918 - اتوفى 14 يونيه 2007)، سياسى و دبلوماسى نمساوى، امين عام الامم المتحده من 1 يناير 1972 لغاية 31 دييسمبر 1981، و رئيس النمسا من 1986 ل1992. الف كتاب اسمه " النموذج النمساوى " عن السياسه الخارجيه النمساويه.

اتولد كورت فالدهايم فى قرية سانكت أندرا- ورديرن جنب ڤيينا عاصمة النمسا، و درس فى جامعة ڤيينا و أخد الدكتوراه منها فى فلسفة التشريع سنة 1945، و كمان درس فى اكاديمية ڤيينا القنصليه و اشتغل فى الدايره الدبلوماسيه النمساوية سنة 1945، و و من سنة 1948 لسنة 1951 اتعين سكرتير اول للمفوضيه النمساويه فى باريس، و من 1951 لحد 1955 اشتغل رئيس لادارة شئون الموظفين فى وزارة الخارجيه النمساويه.

فى سنة 1955 اتعين مراقب دايم للنمسا فى الامم المتحده و فى نهاية نفس السنه بقا رئيس للبعثه النمساويه بعد ما عضوية النمسا اتقبلت فى المنظمه. فى الفتره ما بين 1956 و 1960 رأس البعثه النمساويه فى كندا بصفة وزير مفوض و بعدين بصفة سفير. و فى الفتره مابين 1960 و 1962 رأس الاداره السياسيه فى وزارة الخارجيه النمساويه، و بعدين بقا مدير عام للشئون السياسيه لغاية يونيه 1964، و فى سنة 1964 اتعين ممثل دايم للنمسا فى الامم المتحده و قعد فى المركز ده لغاية 1968. فى نفس الفتره اتولى منصب رئيس لجنة الاستخدام السلمى للفضا الخارجى، و فى سنة 1968 انتخب رئيس لمؤتمر الامم المتحده الاول لشئون استكشاف الفضا الخارجى و استخدامه فى الاغراض السلميه. من يناير 1968 لابريل 1970 اشتغل وزير الخارجيه الاتحادى للنمسا.

بعدما ساب الشغل فى الحكومه انتخب بالاجماع رئيس للجنة الضمانات التبع لوكاله الدوليه للطاقه الذريه، و فى اكتوبر 1970 اتعين تانى ممثل دايم للنمسا فى الامم المتحده، و فضل فى المنصب ده لغاية ما انتخب امين عام للامم المتحده من 1 يناير بعد ما مجلس الأمنوصى بتعينهفى يوم 21 ديسمبر 1971 و تانى يوم وافقت الجمعيه العامه بالتزكيه على تعينه فخلف يو ثانت.

فى سنة 1971 اتججد لفالدهايم ففضل امين عام للامم المتحده لغاية 31 ديسمبر 1981 و خلفه خافيير بيريز دى كويلار، و فى سنة 1986 انتخب رئيس للنمسا و فضل فى المنصب ده لغاية سنة 1992.

فالدهايم خلف تلت ولاد و نشر كتاب عن السياسه الخارجيه النمساويه اسمه " النموذج النمساوى " اترجم للانجليزى و الفرنساوى و الالمانى. اتوفى فى 14 يونيه 2007.
## المراجع

* ماهر حسن، المصرى اليوم، مؤسسة المصرى اليوم للصحافة و النشر، عدد 2018، 22 ديسمبر 2009.

تصنيف:مواليد 1918
تصنيف:وفيات 2007
تصنيف:سياسيين نمساويين
تصنيف:رؤساء النمسا
تصنيف:امين عام الامم المتحده
يوسف

**يوسف** (;    *Yosef*,  **), فى كتاب العهد القديم شخصيه بارزه فى سفر التكوين و فى الاسلام نبى و شخصيه دينيه, كان اصغر اولاد يعقوب و احبهم ليه لكن اخواته العشره كانو بيكرهوه و بيغيرو منه فغدرو بيه و باعوه كعبد لقافله رايحه على مصر.

فى مصر قعد عند سيده بوتيفار و علت مراتبه لكن اتغدر بيه تانى و اتسجن بعد ما رفض يستجيب لمرات بوتيفار (التكوين 39).

بعد شويه خرج من السجن و لانه قدر يفسر حلم ملك مصر ااترقا لدرجة وزير, الملك كان شاف فى المنام ان سبع بقرات رفيعين بيبلعو سبع بقرات سمان و سبع سنابل قمح رفيعيين اكلو سبع سنابل تخان ففسر يوسف المنام للملك و قاله معناه حيكون فيه سبع سنين عجاف, فعينه مسئول عن مخازن الغلال. وقت المجاعه اخواته راحو مصر عشان يشترو غلال و بعد شوية احداث دراميه يوسف كشف لهم عن شخصيته و خلاهم يعيشوا فى مصر.

## اخوة و اخوات يوسف
* روبين
* شمعون
* لاوى
* يهوذا
*دان
* نفتالى
* جاد
* اشير
*ياساكر
*زبولون
* يوسف
* بنيامين
* دينا
المجموع: 9 ابناء يعقوب و ليئه + 4 ابناء يعقوب و راحيل = 13

[thumb|right|250px|يوسف بيفسر حلم ملك [مصر.]]
75px|center

## لينكات برانيه

## مصادر

تصنيف:ابناء يعقوب
تصنيف:انبيا و رسل بحسب المعتقد اليهودى
تصنيف:انبيا و رسل بحسب المعتقد الاسلامى
تصنيف:شخصيات دينيه
برابانت

تصغير|200بك|يسار
**برابانت** ، دوقيه قديمه موزعه دلوقتى بين مقاطعة انتويرب فى بلجيكا ، و برابانت اللى عاصمتها بروكسل ، و مقاطعة برابانت الشماليه فى نيديرلاند. عاصمة الدوقيه كانت لوفان لغاية ما حلت بروكسل محلها فى القرن خمستاشر. امتازت بالاذدهار الاقتصادى.

تصنيف:بلجيكا
تصنيف:دوقيات
بحر يوسف

**بحر يوسف** ، فى مصر ، فرع قديم للنيل كان بيتفرع عند ديروط فى محافظة اسيوط و بيمشى مع الحافه الغربيه للوادى لغاية مايدخل منخفض الفيوم عند فتحة اللاهون. اتحول لترعه صناعيه و بقا بياخد مايته من ترعة الابراهيميه (1869). مورد ماية لمحافظة الفيوم اللى عندها بيتفرع لكذا ترعه اكبرها بحر حسن واصف و ترعة عبد الله وهبى و ترعة بحر يوسف توصل مياه نهر النيل إلي منخفض الفيوم

تصنيف:مصر
تصنيف:جغرافية مصر
تصنيف:النيل
يوسف
يوسف
بحر قزوين

thumb|left|300px|بحر قزوين
[thumb|320px|Caspian Sea [Khezeshahr beach]]
thumb|left|300px|فاسيلى سوريكوف

**بحر قزوين** او **بحر الخزر** او **بحر كاسبار** هو بحيره مالحه و اكبر بحر داخلى فى العالم،

## جغرافيا
مساحة بحر قزوين 424,424 كم2 فى الاتحاد السوڤيتى و ايران بين اوروپا و اسيا. أوطا 28 متر من سطح البحر. جبال البورز بترتفع من ساحله الجنوبى الايرانى و جبال القوقاز بترتفع من ساحله الجنوبى الغربى.

## انهار
بحر قزوين بتصب فيه انهار ڤولجا و اورال و كورا و ترك. معدل التبخر فيه عالى و فيه رواسب ملحيه ضخمه.

## صيد
مصايد بحر قزوين هى المصدر الاول فى العالم للكاڤيار.

## موانى
اهم موانى بحر قزوين هما باكو و استراخان.

## ماخذ

* اسماء بحر قزوين
## لينكات برانيه
* 

## مصادر

قزوين
قزوين
اسبينوزا

250px|thumb|left| سپينوزا
**بينتو دى اسپينوزا** او **باروخ سپينوزا** او **بندكت سپينوزا** ( برتغالى: Bento de Espinosa ، نيديرلاندى و عبرى: باروخ سپينوزا ברוך שפינוזה Baruch Shpinoza ، لاتينى: بنيديكتوس دى سپينوزا Benedictus de Spinoza ) ، (امستردام، هولاندا، 24 نوفمبر 1632 - لاهاى، هولاندا ،21 فبراير 1677)، فيلسوف هولندى كبير من اصل برتغالى يهودى. كانت له اراء مستقله فإنطرد من الجماعه اليهوديه و اتحرم من حقوقه المدنيه سنة 1656. عاش متواضع و منطوى و اشتغل فى صناعة العدسات لكن بالرغم من كده اشتهر و زاره فلاسفه و مفكرين كتار.

أهم كتبه هو كتاب " الأخلاق Ethica " اللى شرح فيه فلسفته ببساطه ، و خلاصتها ان جوهر واحد هو "الله" بيتمثل فى كل الموجودات، فالعقل و الماده و الزمان و كل الظواهر عباره عن صوره بيتبدا بيها الله، و الجوهر الواحد بيفسر نفسه لكن بيستحيل لحاجه متناهيه ليها حدود مكانيه و زمانيه انها تكون كافيه بذاتها، لإنه وجه من وجوه كتيره بيتبدى فيها اللا منتهى، و الحرية ما بياخدهاش الفرد بإعتباره فرد لكن بإعتباره جزء من كل، بالتالى مفيش حرية اراده فرديه او مصادفه. افكار و فلسفة اسپينوزا دى قلبت عليه الناس فى عصره و اتمنع نشر مؤلفاته فى حياته لكن انتشرت بعد وفاته و كان ليها اثر كبير على المفكرين و الفلاسفه زى فيشته و شلنج و هيجل.
## مصادر

تصنيف:فلاسفة عصر التنوير
تصنيف:نيديرلانديين
تصنيف:فلسفه
تصنيف:فلاسفه
تصنيف:مواليد 1632
تصنيف:وفيات 1677
تصنيف:مواليد فى امستردام
توفيق فكرت

**توفيق فكرت** او** محمد توفيق** ( 1867 - 1915 ) شاعر تركى ، مؤسس المدرسه الحديثه فى الشعر التركى. من روائعه " العود المطم " و " الضباب " اللى هاجم فيها استبداد السلطان عبد الحميد. نالت اشعاره اعجاب الناس فى عصره و لغاية دلوقتى فيه اقبال عليها و اهتمام بيها.

## مصادر

تصنيف:مواليد 1867
تصنيف:وفيات 1915
تصنيف:شعرا اتراك
تصنيف:مواليد فى استانبول
ابراهيم عبد القادر المازنى

**ابراهيم عبد القادر المازنى** ( القاهره ، 1889 - القاهره 1949 ) ، اديب وشاعر مصرى من رواد الادب المصرى الحديث ، عاش فى القاهره و اتخرج من مدرسه المعلمين العليا. أصدر جزأين من ديوانه ( 1914 - 1917 ) بمقدمه بتبين مفهوم الشعر عند "مدرسه الديوان" اللى كانت بتضمه هوه و عباس العقاد و عبد الرحمن شكرى. فى سنه 1921 اصدر مع العقاد " الديوان فى الادب و النقد " اللى دعا فيه لمفهوم الشعر عندهم ، و بعد كده اتجه للكتابه فى الجرانيل و اصدر مجموعات كان منها " حصاد الهشيم " ( 1924 ) ، و " صندوق الدنيا " ( 1929 ). المازنى كتب كمان قصص قصيره كان منها " فى الطريق الوعر " و " ع الماشى " ، و كتب روايه " ابراهيم الكاتب " ( 1931 ).
## حياته
ابراهيم محمد عبد القادر المازنى اتولد يوم 19 اغسطس سنة فى القاهره.

عين محررا بجريده الأخبار، وبعدين محررا بجريده السياسه الأسبوعية، وبعدين رئيسا لتحرير جريده السياسه اليومية، وبعدين رئيسا لجريده الاتحاد، كما انتخب وكيلا لمجلس نقابه الصحفيين عام 1941، انتخب عضوا فى مجمع اللغه العربيه بالقاهرة، يعد من رواد مدرسه الديوان ومؤسسيها مع عبد الرحمن شكرى وعباس العقاد . اتجوز المازنى فماتت مراته، فتزوج بتانيه فماتت بعد ما رزق منها بولدين وبنتاً، فماتت وهى فى مقتبل العمر .

كانت حياه المازنى الذاتيه محور الكتير من مقالاته، وبعض قصصه، و ده  أمر طبيعى لكاتب يعتز بذاته وبأدبه،وتحدث فى دى المقالات، والقصص عن طفولته وذكرياتها، وشبابه و أحداثه، وعيشته الأسرية،وصراعه مع الأحداث وصراع الأحداث ليه، ليه عده مؤلفات منها ( صندوق الدنيا إبراهيم الكاتب غريزه المرأه وحكم الطاغيه أحاديث المازنى مجموعه مقالات، أقاصيص بالاشتراك مع سهير القلماوى وتانيين بشار بن برد إبراهيم التانى – روايه – القاهرة، ثلاثه رجال وامرأه –رواية، عود على بدء – روايه القاهرة، ميدو وشركاه – روايه القاهره ، الجديد فى الأدب العربى بالاشتراك مع طه حسين وتانيين، حديث الإذاعه بالاشتراك مع العقاد وتانيين، الحرب بعد أثنى عشر شهرا وتسع أسابيع بالاشتراك مع العقاد وتانيين حصاد الهشيم و غيرها ز

توفى إبراهيم عبد القادر المازنى 1949 .
## مؤلفاته
له مجموعه من الكتب من بينها:
* حصاد الهشيم (كتاب فى النقد).
* قبض الريح.
* صندوق الدنيا (كتاب فى السياسه والاجتماع).
* خيوط العنكبوت.
* إبراهيم الكاتب.
* عود على البدء.
* فى الطريق.
* إبراهيم الثانى.
* ثلاثه رجال وست.
* قصه حياة.

ومن قصائد المازنى:
* ظمأ النفس لالمعرفة.
* الإنسان والغرور.
* سحر الحب.
* الشاعر المحتضر.
* وصى شاعر (على مثال وصيه " هينى" الشاعر الألمانى)
* كأس النسيان
* ما أضعت الهوى ولا خنتك الغيب.
* أمطروا الدمع عليه لا الندى.

يعد المازنى من كبار كتاب عصره وبرز من كبار الكتاب فى ذلك العصر أمثال عباس محمود العقاد و مصطفى الرافعى و طه حسين.
## مصادر

تصنيف:مواليد 1889
تصنيف:وفيات 1949
تصنيف:كتاب مصريين
تصنيف:شعرا مصريين
تصنيف:ادبا مصريين
تصنيف:روائيين مصريين
تصنيف:ادب مصرى حديث
تصنيف:مترجمين مصريين
تصنيف:منايفه
تصنيف:ناس من تلا
جوزيب اونجاريتى

250px|thumb|left|اونجاريتى
**جوزيب اونجاريتى** (*Giuseppe Ungaretti*) (8 فبراير 1888، اسكندريه، - 2 يونيه 1970، ميلانو) كان شاعر طليانى مصرى كبير اتولد وعاش فى اسكندرية اترجمت قصايده اللى كتبها بالطليانى للعربى.

ابوه كان عامل بسيط من العمال الللى شاركو فى حفر قناة السويس و امه كانت مدوره فرن فى حى محرم بك فى اسكندريه. فى سنة 1897 دخل معهد الدونبوسكو التبع لارساليه الطليانيه فى اسكندريه و المعهد ده كان درس قبل كده الشاعر الطليانى الكبير مارينيتى اللى اسس بعد كده تيار المستقبليه فى ميلانو و باريس. لما أونجاريتى بقا عنده اربعه و عشرين سنه سافر ايطاليا و فرنسا والبرازيل.

تصنيف:مواليد 1888
تصنيف:وفيات 1970
تصنيف:شعرا طليان
تصنيف:طليان عاشو فى مصر
تصنيف:مصريين طليان
تصنيف:متعلمين فى جامعة پاريس
عزيز اباظه

**عزيز اباظه** ( 1899 - 1973 ) ، شاعر مسرحى مصرى ، اتخرج من كليه الحقوق فى القاهره سنه 1923 و اتدرج فى الوظايف و بقا عضو فى مجلس النواب و الشيوخ كذا مره. اترأس " جمعيه الشعرا " من سنه 1950 ، و كان عضو فى المجلس الاعلى للفنون و الاداب ، و مقرر اللجنه الشعريه ، و عضو فى المجمع اللغوى (1958).

أصدر ديوان " انات حائره " (1943) و كان بيرثى فيه مراته ، و فى نفس السنه اصدر مسرحيه شعريه اسمها " قيس و لبنى " ، و بعدها اصدر كذا مسرحيه شعريه استوحاها من التاريخ زى " العباسه " (1947) ، و " الناصر " (1949 ) ، و " شجره الدر " (1951) ، و " غروب الأندلس " (1952) ، و " شهريار " (1954) ، و " قافله النور " (1959) ، و زهره " (1968). فى سنه 1957 ساب الاتجاه التاريخى شويه فكتب مسرحيه " أوراق الخريف "

## تكريم
كرمته الدوله المصريه بجايزتها التقديريه سنه 1964.

## مصادر

## لينكات برانيه
* 

تصنيف:كتاب مصريين
تصنيف:ادبا مصريين
تصنيف:شعرا مصريين
تصنيف:ادب مصرى حديث
تصنيف:برلمانيين مصريين
تصنيف:محافظين مصريين
تصنيف:مصريين اخدوا جايزه الدوله التقديريه
تصنيف:شراقوه
تصنيف:ناس من منيا القمح
قصه قصيره

تصغير|200بك|يسار
**القصه القصيره** شكل من اشكال القصه اللى فى العاده  بيزيد طولها عن 10.000 كلمه. النوع  ده  من القصص موجودة فى الكتاب المقدس و القصص المصريه القديمه ، لكن القصه القصيره الحديثه اللى عرفت بدقة إحكامها و اتجاهها لنهايه محدده ظهرت فى القرن التسعتاشر  على ايد ادجار الان بو و جى دى موبسان.

من اشهر كتاب القصه القصيره انطون تشيخوف و برت هارت و او هنرى و ارنست هيمنجواى و بلزاك و ليو تولستوى و هنرى جيمس و فوكنر.

ظهرت القصه القصيره فى مصر نتيجه للتأثر بالادب الغربى و اتطورت لغاية ما بقت ليها كيانها الخاص. من روادها مروان الحنبلى و محمد تيمور و محمود تيمور و شحاته عبيد و عيسى عبيد ، و حسن محمود ، و ابراهيم المصرى ، و توفيق الحكيم ، و يوسف ادريس ، و يحيى حقى و محمود البدوى و غيرهم.

تصنيف:ادب
ادلر

**ألفرد أدلر** ( 1870 - 1937 ) ، طبيب عقلى نمساوى ، مؤسس مدرسة علم النفس الفردى. كان من اتباع سيجموند فرويد لكن انشق عليه. بيأكد فى نظريته على دور الأنا الشعورى اكتر من تأكيده على دور الليبيدو او النزعات الجنسيه ، و بيأكد على أهمية الاهداف اكتر من تأكيده على الوامل الطفليه ، و فى رأيه ان احساس العصاب هو الشعور بالنقص الناشء عن احباط نزعات السيطره و اهداف الشخص الكبرى. و على كده مشكلات الشخص هى التكييف الاجتماعى و النجاح المهنى و اشباع الحب جسمى و عاطفى و روحى ، و ان اسلوب الانسان فى حياته بتحدده الطرق اللى بيحاول يبع بيهالاهداف دى ، و التعويض هو الميكانيزم اللى بيشبع بيه نزعاته للتفوق.

## مصادر

تصنيف:نمساويين
تصنيف:علما نمساويين
تصنيف:سايكولوجيا
تصنيف:سايكولوجيين
تصنيف:سايكولوجيين نمساويين
تصنيف:مواليد 1870
تصنيف:وفيات 1937
عائشه التيموريه

170px|left|عائشه التيموريه
**عائشه التيموريه** ( القاهره ، مصر ، 1840 - القاهره ، 1902 ) ، شاعره و اديبه مصريه من العيله التيموريه من رواد الادب المصرى الحديث. بنت اسماعيل كاشف تيمور و اخت العلامه احمد تيمور و عمه الادبا محمد تيمور و محمود تيمور. كتبت اشعار بالعربى و التركى و الفارسى. عاشت فتره فى استانبول لكن بعد ما اتوفى جوزها توفيق الاسلامبولى فى استانبول و بعدين ابوها رجعت مصر و عكفت على قرايه و كتابه الادب ، و لما نشرت مقالات فى الجرانيل زادت شهرتها. كتبت ديوان شعر اسمه " حليه الطراز " ، و كتاب اسمه " نتائج الاحوال " ، و ليها ديوان شعرى بالتركى اسمه " كشوفه ". الاديبه اللبنانيه مى زياده كتبت عنها دراسه مشهوره و سمتها فيها " شاعره الطبيعه ".
## مصادر

تصنيف:مواليد 1840
تصنيف:وفيات 1902
تصنيف:نسويين مصريين
تصنيف:شاعرات مصريات
تصنيف:كاتبات مصريات
تصنيف:ادب مصرى حديث
تصنيف:العيله التيموريه
تصنيف:مصريين اتراك
عبد العزيز فهمى

**عبد العزيز باشا فهمى** ( 1870 - 1951 ) ، سياسى مصرى وطنى و رئيس حزب الاحرار الدستوريين. كان واحد من التلات مصريين اللى فى سنه 1918 راحو دار الحمايه و طالبو الانجليز بإستقلال مصر. اشترك فى الوفد المصرى من وقت تأسيسه لكن بعد كده انفصل عنه. طالب بتغيير حروف الكتابه فى مصر من العربى للاتينى لإنها حروف النهضه و العلم

## الأوسمه والتكريم
* الوشاح الاكبر من نيشان محمد على
* رتبه الامتياز من الدرجه الأولى
* أطلق اسمه على شارع كبير فى ضاحيه مصر الجديدة و ليه ينسب خط من خطوط مترو مصر الجديدة
* أطلق اسمه على عده مدارس فى محافظتى المنوفيه والقاهرة

## مصادر

## لينكات برانيه
* 

تصنيف:وزراء عدل مصريين
تصنيف:سياسيين مصريين
تصنيف:ليبراليين مصريين
تصنيف:قانونيين مصريين
تصنيف:قضاة مصريين
تصنيف:محامين مصريين
تصنيف:شعرا مصريين
تصنيف:وطنيين مصريين
تصنيف:ثوريين مصريين
تصنيف:ثوره 1919
تصنيف:منايفه
تصنيف:ناس من شبين الكوم
بشاره تقلا

تصغير|250px|بشاره تقلا 1852 - 1901
200px|thumb|left|'''جورنال الاهرام'''

**بشارة خليل تقلا** ( لبنان ، 1852 - مصر ، 1901 ) ، صحفى لبنانى و مؤسس جورنال الاهرام فى 27 ديسمبر 1875 مع اخوه سليم تقلا وصدر العدد الاول فى 5 اغسطس 1876، فى المنشيه فى اسكندريه.

* كانت ليه مواقف سياسيه عرضته للسجن فى عهد الخديوى اسماعيل
* بتسى نعوم كبابه تقلا مرات بشاره , نقلت جريدة الاهرام بعد وفاة جوزها من اسكندريه للقاهره سنة 1899 بعد ما بنت دار الاهرام فى شارع مظلوم فى وسط القاهره و مشت الاهرام بكفاءه عاليه لوحدها من سنة 1899 لحد سنه 1912 ، و بعدين مع ابنها جبرائيل تقلا لحد مااتوفت سنة 1924
* الابن جبرائيل تقلا اللى اتولد فى القاهره سنة 1891 اتولى ادارة الاهرام من سنة 1912 لغاية وفاته سنة 1943 و أنشأ اكبر مطبعه فى الشرق باسم " مطبعة الاهرام " ونال وسام الخديوى عباس حلمى التانى.
* الموقع الرسمى لجريدة الاهرام
* العدد الاول من جورنال الاهرام

## مصادر

## لينكات برانيه
* 

تصنيف:صحفيين لبنانيين
تصنيف:مسيحيين لبنانيين
تصنيف:لبنانيين عاشو فى مصر
تصنيف:مصريين لبنانيين
تصنيف:صحفيين مصريين
تصنيف:صحافه مصريه
تصنيف:الاهرام
جبرائيل تقلا

**جبرائيل بشارة تقلا** اتولد فى القاهرة سنه 1891 اتوفى سنه 1943 ,صحفى ومدير تحرير جريدة الاهرام

اتعلم فى مدرسة الآباء اليسوعيين فى القاهرة واخد شهاده فى الحقوق والعلوم السياسية * كان بيعرف العربية والفرنسية والانجليزية والإيطالية، اتوفى ابوه بشارة تقلا لما كان صغير فاشتغل بالصحافه وسنه عشرين سنه فتولى إدارة الاهرام باللغتين العربية والفرنسية من سنه 1912 بمعاونة امه بتسى تقلا.
أسس تقلا اكبر مطبعة فى الشرق باسم مطبعة الاهرام و كان اول من جعل لجريدة الاهرام مكاتب ومراسلين فى معظم عواصم العالم فى اول القرن اللى فات، انتخب نقيب للصحافة المصرية بالإجماع سنه 1919. ونال أوسمة كتيرة أهمها وسام الخديوى عباس حلمى التانى

اتجوز جبرائيل تقلا من رينة صباغ, هيا من عايلة لبنانية من الروم الكاثوليك فى بيروت وتملك بنك خاصا مشهور باسمها هو بنك صباغ أدارالأهرام لغايه وفاته سنه 1943.
ابنه بشارة تقلا شاف عهده تأميم الصحافة المصريةفى الستينيات و هو اخر سلالة بناة جريدة الاهرام

## مصادر

## لينكات برانيه
* 

تصنيف:صحفيين لبنانيين
تصنيف:مسيحيين لبنانيين
تصنيف:لبنانيين عاشو فى مصر
تصنيف:مصريين لبنانيين
تصنيف:صحفيين مصريين
تصنيف:صحافه مصريه
تصنيف:الاهرام
على ابراهيم

**على باشا ابراهيم** (اسكندرية 20 اكتوبر 1880 -القاهره 28 يناير 1947) كان طبيب مصرى بيعتبر من رواد النهضه الطبيه فى مصر الحديثه ، و كان اول عميد مصرى لكلية الطب جامعة القاهره ومؤسس نقابة اطباء مصر.
## انجازاته
* انتخبوه لعضوية مجلس النواب.
* اختاروه عميد لكلية الطب سنة 1929 م و كان اول عميد مصرى.
* فتح الباب لدراسة البنات للطب
* اتعين وزير للصحة فى وزارة حسن صبرى فى يونيه 1940.
* بقى مدير لجامعة فؤاد الاول فى سبتمبر 1941
* اسس نقابة الاطباء فى سنة 1940
* كان اول نقيب لاطباء مصر

## شوف
* عمداء كلية طب القصر العينى
* رؤساء جامعة القاهرة

تصنيف:مواليد 1880
تصنيف:وفيات 1947
تصنيف:اطبا مصريين
تصنيف:وزراء صحه مصريين
تصنيف:اسكندرانيه
تصنيف:تعليم
تصنيف:جامعات
تصنيف:متعلمين فى جامعة القاهره
بيوفيزيا

**البيوفيزيا** او **الفيزياء الحيوية** (Biophysics) هى فرع من علم البيولوجيا اللى بيهتم بتطبيق المبادئ المختلفه لعلم الفيزياء على الظواهر و العمليات البيولوجيه (الحيويه) مثال على ذلك : تفسير العلاقه بين انتقال الشحنات الكهربيه فى الاعصاب و علاقته بانقباض العضلات.

## مجالات البيوفيزيا
بتنقسم الدراسات البيوفيزيائيه لكذا فرع من اهمهم:

* بيوفيزيا فيسيولوجيه
* بيوفيزيا تجريبيه
* بيوفيزيا طبيه
* بيوفيزيا خلويه
* بيوفيزيا جزيئيه
* بيوفيزيا نظريه
* بيوفيزيا نوويه و اشعاعيه
## مصادر
وطنى (جورنال)

**جورنال وطنى** جورنال مصرى اسبوعى بيتصدر يوم الاحد ,لها شهرة واسعة بين أقباط مصر و أقباط المهجر, اسسها انطون سيدهم ( 1915 – 1995 ) ومجموعة من كبار الأقباط مع مجموعة من اصحاب جريدة مصر اليومية (ابناء و أحفاد تادرس بك المنقبادى)

* صدر جورنال وطنى فى ديسمبر سنة 1958
* رئيس مجلس إدارة ورئيس تحرير جورنال وطنى ...المهندس يوسف سيدهم
* شعار جورنال وطنى زهرة اللوتس على شكل مركب فرعونى مع بيت شعر للشاعر احمد شوقى بيكون أقوى بيت شعر اتكُتب عن محبة الوطن..**وطنى لو شُغلت بالخلد عنه نازعتنى ليه فى الخلد نفسي**. رأس تحريره فى الاصدار التانى له الكاتب ماجد عطيه.

## سايت جورنال وطنى
 
سايت جورنال وطني

تصنيف:جرانيل و مجلات مصريه
تصنيف:صحافه
تصنيف:جرانيل مصريه
حزب الاحرار الدستوريين

**حزب الاحرار الدستوريين** ، حزب سياسى مصرى اتأسس بعد ثورة 1919 فى 30 اكتوبر 1922 برياسة عدلى يكن و رأسه كمان عبد العزيز فهمى. أصدر جورنال يومى اسمه السياسه لكن الوفديين قاطعو الجورنال و هاجموه لغاية مااتوقف اصداره.

أهم مبادىء الحزب كانت استمرار السعى لإستقلال مصر و طرد المستعمرين الانجليز منها ، و التمسك بعدم فصل السودان عن مصر ، و تأييدالنظام الدستورى ، و المحافظه على سلطة الامه المصريه و حقوق العرش. وزارات الحزب بوجه العموم كانت بوجه عام مرتبطه بسياسة و مصالح السرايا الملكيه.

تصنيف:تاريخ مصر الحديثه
تصنيف:احزاب مصريه قديمه
سليم تقلا

تصغير|يسار|سليم تقلا
200px|thumb|left|'''جورنال الاهرام'''

**سليم خليل تقلا** ده صحفى ( 1849 لبنان- 1892 مصر)، اسس جرنال الاهرام فى 27 ديسمبر 1875 مع اخوه بشارة تقلا وصدر العدد الأولانى منها فى 5 اغسطس 1876، فى منشية اسكندرية.
* اتولد فى قرية كفر شيما ,لبنان
* اتعلم فى المدرسة الوطنيه على ايد المعلم المشهور وقتها بطرس البستاني
* اشتغل مدرس لغة عربية بآدابها فى مدرسة البطريركية
* لما عمروه وصل 26 سنة راح مصر بعد ما وصللوه نبا عن النهضه الى بيسعلها الخديوى اسماعيل عشان يحققها وقتها فى وادى النيل
* انشأ مطبعة فى شارع البورصة اللى متفرع من ميدان القناصل (المنشية دلوقتي) فى اسكندرية.
* موقع جرنال الاهرام الرسمي
* عدد جورنال الاهرام الأولانى 

## مصادر

## لينكات برانيه
* 

تصنيف:صحفيين لبنانيين
تصنيف:مسيحيين لبنانيين
تصنيف:لبنانيين عاشو فى مصر
تصنيف:مصريين لبنانيين
تصنيف:صحفيين مصريين
تصنيف:صحافه مصريه
تصنيف:الاهرام
هنرى فورد

left|thumb|هنرى فورد 1863 - 1947

**هنرى فورد** ( 1863 - 1947 ) امريكانى من كبار رجال الصناعه فى امريكا. رائد فى تصنيع الاوتوموبيلات. مؤسس مؤسسة فورد. بقى اكبر منتج فى العالم للعربيات بسبب اسلوب الانتاج بالجمله لعربيه صغيره تمنها معتدل و موحده قياسى. اول موديل اوتوموبيل انتجه و عرضه كان فى سنة 1896. 
-- (مناقشه) 20:27، 6 نوفمبر 2012 (يو تى سى)الشامى

تصنيف:مواليد 1863
تصنيف:وفيات 1947
تصنيف:مهندسين امريكان
تصنيف:اوتوموبيلات
تصنيف:ماسونيين
تصنيف:شخصيات الحزب الديمقراطى الامريكى
تصنيف:بروتستانت امريكان
تصنيف:قوميين بيض امريكان
فؤاد شهاب

**فؤاد شهاب** ( 19 مارس 1902 - 25 ابريل 1973 ) رئيس لبنان من 1958 ل1964. اتولى كذا منصب فى الجيش اللبنانى و اتعين قائد للجيش بعد جلاء الفرنساويه عن لبنان سنة 1945. انتخب رئيس للبنان سنة 1958. شكل وزاره من كل الاحزاب اللبنانيه برياسة رشيد كرامى. خلفه شارل حلو.

75px|center

تصنيف:مواليد 1902
تصنيف:وفيات 1973
تصنيف:مسيحيين لبنانيين
تصنيف:رؤساء لبنان
تصنيف:حكام لبنان
تصنيف:عسكريين لبنانيين
تصنيف:لبنان
نرويجى

**اللغه النرويجى** (*norsk*) هى لغه من لغتين بيختلفو اختلاف بسيط عن بعض و الاتنين بينتمو للعيله الجرمانيه الشماليه. و هما **الريسمال** او الدنماركى-النرويجى و دى لغة اوسلو الدنماركيه الاستاندارد اللى فضلت لغه رسميه لحد القرن العشرين. و **اللاندسمال** و دى لهجات نرويجيه وحدها ايفار اسين (*Ivar Aasen*) (1813-1896).
## شوف كمان
* جدول اللغات
* بوكمول
## لينكات برانيه
* 

## مصادر

تصنيف:اسكندنافيا
تصنيف:لغات
مجله

تصغير|مجلات على الرفوف
**المجله** مطبوعه دوريه فيها صور او مافيهاش و ب فيها  مواضيع متنوعه. بيتقال إن الانجليزى ادوارد كيف كان اول واحد يصدر مجله (1731). جنب المجلات العامه فيه مجلات متخصصه بتناقش مواضيع معينه. اول مجله صدرت فى المنطقه العربيه كانت مجله مصريه اسمها " يعسوب الطب " و اصدرها محمد على باشا الحكيم سنة 1865.

تصنيف:جرانيل و مجلات
ادوارد ماير

thumb|left|ادوارد ماير
**ادوارد ماير** Eduard Meyer ( هامبورج ،25 يناير 1855 - 13 اغسطس 1930)، مؤرخ المانى حجه فى التاريخ القديم. استمد معلوماته من النميات ( العملات ) و فقه اللغه المقارن و الانثروبولوجيا و الفولكلور. أهم مؤلفاته "تاريخ العالم القديم Forschungen zur alten Geschichte " من خمس مجلدات نشرهم بين 1884 و 1902.

## من اعماله
Forschungen zur alten Geschichte 1884-1902

Untersuchungen zur Geschichte der Gracchen 1894

Wirtschaftliche Entwicklung des Altertums 1895

Die Entstehung des Judentums 1896

Zur Theorie und Methodik der Geschichte 1902

Israeliten und ihre Nachbarstämme 1906

Theopomps Hellenika 1909

Der Papyrosfund in Elephantine 1912

Ursprung und Geschichte der Mormonen 1912

تصنيف:مؤرخين المان
تصنيف:مواليد 1855
تصنيف:وفيات 1930
رينان

تصغير|يسار|300بك|إرنست رينان 1823-1892.
**إرنست رينان** Ernest Renan ( تريجوير ، بريتانى ، فرنسا ، 28 فبراير 1823 - باريس ، 12 اكتوبر 1892 ). مؤرخ و مستشرق وباحث وناقد فرنسى كبير يعتبر من أعظم رواد حركة الاستشراق، ورمز من رموز فرنسا السيكولاريه.

بخصوص بالعرب، كانت آراؤه تحمل نزعة استشراقية، إذ رأى أن العرب لم يسهموا بشكل كبير فى التقدم العلمى والفكري، بل اعتبر أن إسهامات الحضارة الإسلامية تعود أساس  لالعناصر غير العربية، زى الفرس والأمازيغ.

بشكل عام، كان رينان يعكس فى آرائه النزعة الاستعمارية الأوروبية فى عصره، حيث روج لفكرة تفوق العرق الأوروبي، لكنه فى الوقت ذاته امتدح بعض الجوانب الثقافية للعرب، زى إسهامهم فى نقل المعرفة اليونانية ل اوروبا فى العصور الوسطانيه .

اهتم بالدين من الناحيه التاريخيه مش من الناحيه اللاهوتيه. وطالب بنقد المصادر الدينيه نقد تاريخى علمى والتمييز بين العناصر التاريخيه الحقيقيه والعناصر الأسطوريه الخرافيه الموجوده فى الكتاب المقدس فانقلبت الكنيسه عليه. من اشهر كتبه " تاريخ نشأة المسيحيه " Histoire des origines du Christianisme اللى يتكون من 8 تم نشرهم مابين 1863 و 1883.
## مصادر

تصنيف:كتاب فرنساويين
تصنيف:فلاسفه فرنساويين
تصنيف:مؤرخين فرنساويين
تصنيف:مستشرقين فرنساويين
تصنيف:مواليد 1823
تصنيف:وفيات 1892
زرادشتيه

[يسار|تصغير|[فارافاهار شعار الديانة الزرادشتية]]
تصغير|شعار
300px|thumb|left|بيت النار فى مدينة يزد الايرانية
**الزرادشتيه** ديانه فارسيه قديمة، مؤسسها زرادشت اللى عاش فى القرنين السابع والسادس قبل الميلاد. بتقوم على الإيمان بأهورا مازدا الإله الواحد، ووجود قوتين روحيتين: سبينتا مينو (الروح المقدسة) وأنغرا مينو (الروح المعادية). الصراع بين الخير والشر بيعكس نظرة الدين الزرادشتي للكون.

بتؤمن الزرادشتيه بالبعث و الحساب و بتؤمن بظهور مخلص هيتولد من عدرا فينصر اعوان الخير و يسود للابد.

الزرادشتيه موجوده دلوقتى فى جزء من الهند فى صوره محتفظه بشويه من العناصر الثنائيه مع اتجاه بيقارب فكرة التوحيد. كتاب الزرادشتيه المقدس اسمه " زند-افيستا " يعنى تفسير-قانون.
left|تصغير|بارسى نافجوت، مراسم دخول (التعميد)
[left|تصغير|بارسى [جاشان و هو طقس زرادشتى لتبريك البيت الجديد]]

## مصادر

زرادشتيه
تصنيف:اديان
رينار التعلب

تصغير|يسار|200بك|رسم من مخطوطه رينار التعلب من القرن تلتاشر .
**رينار التعلب** - بالفرنساوى: Roman de Renart ، بالالمانى: Reineke-Zyklus ، بال نيديرلاندى: Reinaertcyclus ، قصة بطل مشهور فى ملاحم العصور الوسطى. اتطورت بسرعه لغاية ما بقت قصه فرنساويه طويله اسمها " **التعلب** " Le Roman de Renart. انتشرت فى كل فرنسا و المانيا وبلاد اوروبيه تانيه. القصه بتعبر عن سخط الفلاح الفقير على الاغنيا و رجال الدين بطريقه سخريه لاذعه.

تصنيف:قصص
تصنيف:عصور وسطى
تصنيف:فولكلور
تادرس شنوده المنقبادى

thumb|left|'''جورنال مصر'''
**تادرس بك شنوده المنقبادى** (1857 - 1932) اول اللى نادو بفكرة " مصر للمصريين " ، كان اقتصادى وطنى و صحفى مصرى من رواد الصحافه المصريه و واحد من مؤسسين جورنال " مصر " سنة 1895 اللى كان بينادى بالوحده الوطنيه و الاصلاح القبطى.

* اتعلم فى مدارس أسيوط
* معاون تفتيش أرمنت التبع لدايره السنيه فى سنة 1874
* معاون لمصلحة الاموال الاميريه فى أسيوط
* اسس فى أسيوط جمعية خيريه لإعالة الفقرا فى سنة 1882
* معاون وابورات النيل فى أسيوط فى 1882
* اسس جمعية حفظ التاريخ القبطى فى أسيوط فى سنة 1884
* اسس شركة مساهمه فى أسيوط باسم ( **الشركه التجاريه القبطيه**) فى سنة 1884
* انشأ مشروع صناديق التوفير فى القاهره و فى عدد كبير من مديريات الوجه القبلى سنة 1890
* اسس جورنال ( مصر) للدعوه للوحده الوطنيه و التعديل القبطى و أخدها حزب الوفد المصرى لسان حال ليه فى سنة 1895 (وفقته الحكومه فى سنة 1966) بعد كفاح دام 71 سنة فى خدمة مصر.
* أصدر مجلة النور الاسبوعية و ى كانت مجله دينية ادبيه فى سنة 1899

## لينكات برانيه
* مدونة بصراحه
* الجرايد القبطيه

تصنيف:اقباط
تصنيف:صحفيين مصريين
تصنيف:اشخاص من محافظه اسيوط
تصنيف:ناس من مدينة اسيوط
دار الاوبرا الخديويه

تصغير|350px|دار الاوبرا الخديويه فى اخر ايامها فى الستينات

تصغير|350px|دار الاوبرا الخديويه فى عصر امجادها
**دار الاوبرا الخديويه** هى دار اوبرا بناها الخديوى اسماعيل فى حى الأزبكيه فى القاهره فى مصر سنة 1869 لعرض اوبرا عايده على ضيوف مصر من الملوك و الامرا بمناسبة افتتاح قناة السويس.

يوم 17 نوفمبر 1869 افتتحت قناة السويس و كان من مظاهر التحضير لحفلة الافتتاح الكبير للقناه تعبيد طريق الهرم و بنا دار الاوبرا الخديويه. و اتفتح مبنى الاوبرا يوم 29 نوفمبر سنة 1869 بعد ما اتبنت بسرعه فى اقل من خمس تشهر واتكلفت 160 الف جنيه بعد ما صممها المهندسين الطلاينه "بترو افوسكانى " و " روتيسى " و زينها عدد من الرسامين و النحاتين الكبار. دار الاوبرا كانت بتسع ل850 متفرج و كانت فى المكان اللى فيه دلوقتى جراج ميدان العتبه فى القاهره.

الخديوى اسماعيل كلف المصرولوجى مارييت باشا اللى كان وقتها مدير الاثار الفرعونيه انه يختار موضوع ينفع يكون روايه لأوبرا مصريه ، فكتب مارييت قصة اوبرا عايده و اتصاغت شعرى و بعتها للموسيقار الطليانى المشهور جوسيبى فيردى عشان يلحنها و تتعرض على ضيوف مصر فى حفلة افتتاح الاوبرا المصريه ضمن احتفالات افتتاح قناة السويس فوافق فيردى مقابل 150 الف فرنك من الدهب الخالص ، لكن فيردى مالحقش يخلص التلحين فى ميعاد افتتاح الاوبرا يوم 29 نوفمبر فاتعرضت بدالها اوبرا ريجيليتو اللى برضه من تلحينه يوم 24 ديسمبر 1871.

دار الاوبرا المصريه كانت دار اوبرا فخمه على الطراز الاوروبى و كانت الوحيده فى كل منطقة الشرق الأوسط و فضلت تأدى دورها الفنى و الحضارى لغاية ما اتحرقت عن اخرها فى فجر 28 اكتوبر 1971 و ضاعت كل تحفها و اكسسواراتها اللى ما تتعوضش بمال و مانجاش من الحريقه غير تمثالين " الرخاء " و " نهضة الفنون " من تصميم الفنان محمد حسن.

فضلت مصر من غير دار اوبرا لمدة عقدين من الزمان لغاية ما اتبنت سنة 1988 بمنحه يابانيه من وكالة جايكا دار اوبرا جديده ( المركز الثقافى التعليمى ) فى ارض الجزيره بطراز بيعبر عن حالة مصر الثقافيه الحاليه ، و هى برضه الوحيده من نوعها فى الشرق الاوسط .

## شوف كمان
* دار الاوبرا الجديده
* دار اوبرا دمنهور
* دار اوبرا اسكندريه

## مصادر
* ماهر حسن ، المصرى اليوم ، مؤسسة المصرى اليوم للصحافة و النشر ، عدد 2020 ، 24 ديسمبر 2009.
* الموسوعة الثقافية ، مؤسسة فرانكلين للطباعة والنشر، القاهرة - نيو يورك 1972
* The New Encyclopædia Britannica, Micropædia,H.H. Berton Publisher,1973-1974

تصنيف:تاريخ مصر العلويه
تصنيف:ثقافة مصر
تصنيف:مسارح
تصنيف:دار أوبرا
تصنيف:مبانى
تصنيف:دار أوبرا فى مصر
تصنيف:مسارح فى مصر
العماره المصريه المملوكيه

[thumb|350px|[جامع السلطان حسن جامع مالهوش نظير.]]
[تصغير|350px|جامع [المؤيد شيخ تحفه معماريه مملوكيه فى القاهره]]
**العماره المصريه المملوكيه** ، هى الطراز المعمارى اللى استخدم فى مصر فى العصر المملوكى ( 1250-1517). و هوه مستمد من الطراز المصرى المحلى و بيعتبر اقرب الطرازات المعماريه للروح المصريه. رغم انفتاح مصر فى العصر المملوكى على العالم و على الثقافات الخارجيه ما حصلش استيراد لطرازات بنا اجنبيه لكن حصل ساعات فى النقوش و الزخارف اللى ظهرت فيها الطابع المغولى. اتميز العصر المملوكى فى مصر ببنا الجوامع و المدارس و الحمامات و القلاع و غيرها من المبانى. اشهر السلاطين اللى بنو فى مصر كان الناصر محمد بن قلاوون ( 1285 - 1341 ) اللى بنا و شيد على المستوى الفرعونى و اشهر جامع اتبنى هوه جامع و مدرسة السلطان حسن (بدا بناه 1357) اللى عباره عن تحفه مالهاش مثيل بتجمع مبانيه بين قوة البنا و عظمته و دقة الزخارف البديعه ، قال عنه المستشرق العلامه جاستون فييت : " ده ابدع اثار القاهره و اكترها تجانس و تماسك و كمال و وحده ، و أجدرها انه يكون مع الاثار الروعه اللى بنتها حضارة مصر الفرعونيه " و انه " اهم و أعظم من قصر الحمرا فى جرانادا " و اختاره الرئيس الامريكى باراك اوباما من كل اثارات القاهره عشان يزوره.

بتتميز المبانى المملوكيه بالجمال و الزخارف البديعه و الرسوخ و المداخل العاليه. اتبنت الحمامات الشعبيه فى مصر فى العصر المملوكى و كانت اعدادها كبيره جداً فى مدينة القاهرة و كانت فيه حمامات مخصصه للرجاله و حمامات مخصصه للستات ، و كانت حيطانها متزينه بالمناظر الجميله و المايه السخنه كانت بتستخدم فيها. بقايا من الحمامات دى لسه موجوده فى القاهره القديمه. و بتتميز جوامع العصر المملوكى بمآذنها الرفيعه الرشيقه و الحيطان العاليه المزركشه و المـآذن اللى ليها روس مزدوجه زى مآذن الغورى فى الازهر اللى اتبنت فى القرن الخمستاشر.

## لينكات خارجيه ليها علاقه بالموضوع
* درة العمارة المملوكية فى مصر

## مصادر
* جمال الغيطانى: تجليات مصرية .. مآذن القاهرة، المصرى اليوم، مؤسسة المصرى اليوم للصحافة والنشر، عدد 1917، 12 سبتمبر 2009.
* Doris Behrens, Cairo of the Mamluks, I.B. Tauris, London, New York 2007 ISBN 978-1-84511-549-4

عماره
مصرى مملوكى
مصرى مملوكى
تصنيف:تاريخ مصر المملوكيه
عماره قوطيه

تصغير|200px|كنيسة نوترادام مثال كامل للطراز القوطى
**العماره القوطيه** هو طراز معمارى استخدم فى غرب اوروبا من القرن التلتاشر و استمر لغاية بدايات عصر النهضه ، و بيتميز بإستخدام القبب و الاقواس المدببه. كنيسة نوترادام فى باريس مثال كامل للطراز القوطى. العماره فى انجلترا اتحولت من الطراز النورماندى للطراز القوطى فى اواخر القرن الاتناشر و مثله موجود فى كنيسة وستمنستر.

قوطيه
قوطيه
سلمى الشماع

**سلمى الشماع** هى مذيعه مصرية اتخصصت فى تقديم برامج المنوعات. من اشهر برامجها برنامج (زوووم) اللى كان بيتذاع فى فترة التمانينات والتسعينيات و كان عن الاعمال الفنية الجديده. بعد كدة بقت رئاسة قناة النيل للمنوعات (من ضمن قنوات النيل المتخصصه) فى بداية افتتاحها واللى بقى اسمها دلوقتى (نايل لايف). كسب برنامجها (زوووم) بجايزة فى مهرجان الاذاعه و التلفزيون.

سلمى الشماع اتخرجت من كلية الاداب قسم صحافة وابتدت صحفية فى جرنال الاهرام. اول ظهور ليها على التليفيزيون كان فى برنامج النادى الدولى مع سمير صبرى وفريدة الزمر على التليفزيون المصرى. سلمى الشماع اشتغلت فى اذاعة مونت كارلو كذا سنة و كانت مسئولة فى الفترة المسائية. اهم البرامج اللى قدمتها على التليفزيون المصرى كان برنامج كشكول، وذاكرة السينما، وصديق من افريقيا، وعالم الجاز، والمزيكا للجميع، وزوم. سلمى الشماع دلوقتى بتقدم برنامج (مع سلمى) واللى بيتذاع كل يوم جمعة على قناة اون تى فى.

## التمثيل
سلمى الشماع بتقول انها مش عايزة تمثل بالرغم من انها بتحب السينما. سلمى الشماع ظهرت فى فيلم معالى الوزير ضيف شرف بشخصيتها الحقيقية بتحاور فيه الوزير او الشخصية اللى جسدها احمد زكى.

## المصادر

تصنيف:مذيعات مصريات
تصنيف:اعلاميات مصريات
وليام فوكنر

تصغير|ويليام فوكنر 1897-1962
** ويليام كثبيرت فوكنر ** William Cuthbert Falkner ( نيو البانى ، ميسيسيبى ، امريكا ، 25 سبتمبر 1897 - 6 يوليه 1962 ) ، روائى و كاتب قصص قصيره امريكى حاصل على جايزة نوبل فى الاداب ،

## رواياته
بتعتبر روايات وليام فوكنر دراسات فى مشكلة الانسان و الشر ، و بيعتبر اسلوبه الادبى غريب بيعبر بيه عن افكار شخصياته و خواطرها المتداخله المعقده. من رواياته " اجر الجندى " (1926) ، و " الصخب و العنف " (1929) ، و " النزع الاخير " (1930) ، و " ابشلوم ابشلوم " (1936)

## جايزة نوبل
وليام فوكنر كسب جايزة نوبل فى الادب سنة 1949.

اتبرع بمبلغ من الجايزه لانشاء صندوق لمساعدة الروائيين الجداد ، و اتبرع بمبلغ تانى حطه فى بنك لمنح الامريكان السود منح دراسيه فى راست كوليج Rust College فى ميسيسيبى.
## مصادر

تصنيف:مواليد 1897
تصنيف:وفيات 1962
تصنيف:كتاب امريكان
تصنيف:ادب امريكى
تصنيف:واخدين جايزة نوبل فى الادب
تصنيف:واخدين جايزة نوبل
تصنيف:امريكان واخدين جايزة نوبل فى الادب
تصنيف:متعلمين فى جامعة ڤيرچينيا
العماره الرومانيه

تصغير|300px|البانثيون الرومانى
**العماره الرومانيه** ، هى الطراز اللى استخدمه فى بنا مبانيهم. فى الاول اتأثرت العماره الرومانيه بالمبانى اليونانيه فى سيسيليا و جنوب ايطاليا و اقتبست كمان من بلاد الاغريق نفسها. الرومان اتوصلو لأشكال معماريه ثوريه ، الأقواس كانت عنصرها الاساسى فى البنا. و بعدين وصلت العماره و الفنون الرومانيه لذروتها فى عهد الامبراطور تراجان ( 98 - 117 ).

من مميزات العماره الرومانيه ارتباطها بفن النحت و الرسم اللى اتأثرو بالفن اليونانى ، و فى العصر الاوغسطى ( 30 ق.م - 14م ) ظهرت حركه للمواءمه مابين الواقعيه و مثالية الفن اليونانى ، و فى عهد هادريان رجع الفن الرومانى للمثاليه تانى مع احتفاظه بالتأثيرات الشرقيه.

الرومان
تصنيف:رومان
رومان
فشل كلوى

**الفشل الكلوى** هى حاله بتحصل فيها ان الكلى بتفشل انها تأدى وظيفتها بشكل كافى. الفشل الكلوى نوعين **الحاد** و **المزمن**. الاعراض بتختلف من عيان للتانى. فيه ناس بيبقى عندهم الكلى لكن مبيبقوش حاسين اصلا او مبيلاحظوش الاعراض. لو الكلية فشلت فى عمل وظيفتها الفضلات بتتجمع فى الدم والجسم ، و لو ده حصل بمستوى قليل بتظهر اعراض بسيطه او مبتظهرش اعراض خالص. بس لو فشل الكليه استمر فالاعراض بتبان.

## الاعراض
الاعراض ممكن تبقى:
**مستوى عالى من الurea فى الدم اللى ممكن تعمل**:
* ترجيع و/او اسهال اللى ممكن يسببوا جفاف.
* غممان النفس.
* الوزن بيقل.
* الواحد بيتبول وقت الليل.
* الببى بيبقى فيه رغاوى.
* الواحد يعمل ببى كذا مره او كمية الببى نفسها بتبقى كبيره والببى نفسه بيبقى لونه فاتح.
* ساعات عمل الببى بيبقى اقل او كمية الببى نفسها بتبقى قليله والببى نفسه يبقى لونه غامق.
* يبقى فيه دم فى الببي.
* الاحساس بضغط او صعوبة عمل ببي.
**ارتفاع نسبة الفوسفات فى الدم اللى الكلى مش قادرة تفلتره ممكن تعمل**:
* الهرش.
* ضرر فى العضم.
* الكرامب (بسبب قلة الكالسيوم)
كترة البوتاسيوم فى الدم اللى الكلى مش قادرة تفلتره ممكن يعمل:
* دقات قلب مش طبيعيه.
* شلل عضلى.
**فشل الكلى فى التخلص من السايل الفايض ممكن يسبب**:
* ورم فى الرجلين ، الساق، الكعب، الوش او الايدين.
* ضيق فى التنفس بسبب تراكم سايل اضافى على الرئة (ممكن بردو يكون بسبب الانيميا)
**تكيس الكلى واللى بيعمل اكياس كبيرة مليانة بسايل على الكلى والكبد ساعات ممكن يسبب**
* الم فى الضهر او الجنب.
**الكلى السليمه بتنتج هرمون ارثروبويتين اللى بيحفز نخاع العضم انه يقلل خلايا الدم الحمرا اللى بتشيل الاوكسجين. فشل الكلى بيتسبب فى ان انتاج خلايا الدم الحمرا اللى بتحل محل الخلايا القديمه بيبقى اقل و بالتالى فالدم بيشيل هيموجلوبين اقل وده يبقى اسمه انيميا، و ده بيسبب**:
* الاحساس بالتعب و/او الاجهاد.
* مشاكل فى الذاكره.
* صعوبة فى التركيز.
* دوخه.
* ضغط دم واطى.
**اعراض تانيه**:
* فقدان الشهيه، طعم وحش فى البؤ.
* صعوبه فى النعسان.
* الجلد لونه يغمق.

تصنيف:امراض
985

## مواليد
* 10 سبتمبر - الحاكم بأمر الله خليفه فاطمى.

## وفيات

## اهم احداث السنه

## مصادر

985
1021

تصغير|مملكة فاسبوراكان (908-1021)
سنة **1021** ( **[[نمر رومانى|MXXI]]** ) كانت سنة بسيطة تبتدى يوم ال واحد من من التقويم اليوليانى . 

## احداث

### حسب المكان

#### اوروبا

* نوفمبر – الإمبراطور هنرى التانى يجرى حملته العسكرية الرابعة على ايطاليا . يعبر ممر برينر بجيش عدده 60 ألف جندي، ويصل لفيرونا ، حيث يتلقى الضرائب اللومباردية . يتوجه هنرى لمانتوفا ، بعدين لرافينا ، لقضاء عيد الميلاد هناك.
* مملكة طائفة فالنسيا ، هيا مملكة مغربية فى الأندلس ( اسبانيا الحديثة)، تبقا مستقلة عن خلافة كوردوبا (تاريخ تقريبى).

#### افريقيا

* 13 فبراير – فى واحده من رحلاته الليلية المعتادة فى ضواحى القاهرة ، اختفى الخليفة الفاطمى الحاكم بأمر الله ، على الأرجح أنه اغتيل على ايد فصائل القصر الساخطة، ويظهر ان شقيقته ست الملك شاركت فى العملية.
* 26 آذار – فى عيد الأضحى المبارك ، اتعلن عن وفاة الحاكم، اللى فضلت سرية لمدة ستة أسابيع، وخلافة ابنه الظاهر لإعزاز دين الله . و فى نفس اليوم، تم القبض على الوريث المعين للحاكم، عبد الرحيم بن إلياس ، فى دمشق ونقله لمصر.
* و ظهر الدليل الأخير على وجود ثقافة مسيحية أصلية غير عربية فى طرابلس ( ليبيا الحديثة).  &#x5B; *<span title="This information is too vague. (February 2021)">غامض</span>* &#x5D;

#### آسيا

* سينكريم هوفهانس آرتسرونى ، ملك فاسبوراكان ( ارمينيا الكبرى )، يسلم مملكته للإمبراطورية البيزنطية . فى المقابل، اخد سيباستيا و بقا حاكم لكابادوكيا .
* معركة شيريمنى ، الإمبراطورية البيزنطية بقيادة باسيل التانى تغلب مملكة جورجيا بقيادة جيورجى الاولانى فى شيريمني، فى بحيرة بالاكازيو، بحيرة شيلدير الحديثة، تركيا
* هوفانيس سمبات التالت ، ملك مملكة آنى الأرمنية، يتعرض للهجوم على ايد اخوه الأصغر أشوت الرابع ، ويفقد الكتير من السلطة قدامه، ويصبح ملك متزامن للأراضى البعيده.
* يوسع الإمبراطور راجندرا تشولا الاولانى نفوذ إمبراطورية تشولا لضفاف نهر الجانج ( شمال الهند ) ويغزو البنغال .
* السلطان محمود الغزنوى يعين مالك أياز على العرش، ده يخللى لاهور ( باكستان الحديثة) عاصمة للإمبراطورية الغزنوية .
* من المتوقع أن عدد سكان العاصمة الصينية كايفنغ نحو نصف مليون انسان ده العام. و إذا أخذنا بعين الاعتبار كل المتواجدين فى الضواحى التسع المحددة، عدد السكان يتجاوز المليون انسان .

#### امريكا الشمالية

* معروف أن الفايكنج كانو يحتلون جزيرة لانس أو ميدوز فى نيوفاوندلاند (الجزيرة) . 

## ولادات

* 8 ديسمبر – وانغ أنشى ، المستشار الصينى (ت. 1086 )
* يودوكيا مكرمبولتيسا ، الإمبراطورة البيزنطية (ت. 1096 )
* فوجيوارا نو كانشى ، مرات الإمبراطورة اليابانية (توفيت سنة 1102 )
* ووجوناى ، زعيم صينى لقبيلة وانيان (تو سنة 1074 )

## وفاة

* 13 فبراير – الحاكم بأمر الله ، الخليفة الفاطمى (ت. 985 )
* 5 مارس – أرنولف ، رئيس أساقفة فرنساوى وابن غير شرعى للوثر التالت
* 16 مارس – هيربيرت ، رئيس أساقفة كولونيا ( 970 قبل الميلاد)
* 7 يوليه – فوجيوارا نو أكيميتسو ، بيروقراطى يابانى (مواليد 944 )
* 17 اغسطس – إركانبالد ، رئيس دير و أساقفة ألماني
* 29 اغسطس – ميناموتو نو يوريميتسو ، نبيل يابانى (و. 948 )
* فوجيوارا نو يوشيكانى ، نبيل يابانى (اتولد سنة 957 )
* حميد الدين الكرمانى عالم وفيلسوف فاطمي
* حمزة بن على بن أحمد ، مؤسس الزعيم الدرزى
* ليو مى ، مسؤول صينى وجنرال (تاريخ تقريبى)
* ماك كو سينين ، ملك يوى ديارماتا ( أيرلندا )
* شمس الدولة ، أمير همدان البويهى ( ايران )
* تريلوشانابالا ، ملك سلالة كابول شاني

## مصادر

1021
احمد ماهر باشا

د. **احمد ماهر باشا** (1888-1945) رئيس وزارة مصرى. أبوه محمد ماهر باشا وكيل وزارة الحربية وحكمدار (محافظ) القاهرة و أخوه الكبير على ماهر باشا رئيس الوزارة المصرية اربع مرات.

من بداية العشرينات كان مع محمود فهمى النقراشى عضوين فى التنظيم السرى للوفد برياسة عبد الرحمن فهمى سكرتير حزب الوفد، فلم ينضموا الاتنين رسميا لحزب الوفد إلا فى وقت متأخر بسبب ظروف العمل السرى. عمل مدرس فى مدرسة التجارة العليا.

فى سنة 1924 اختاره سعد زغلول وزير معارف خلف لمحمد سعيد باشا لكن اغتيال السير لى ستاك سردار (رئيس أركان) الجيش المصرى فى 19 نوفمبر أدى لاعتقاله مع النقراشى وتوجيه إنذار شديد اللهجة للحكومة. يقدم سعد زغلول استقالة حكومته فى 27 نوفمبر 1924 لتأتى حكومة زيوار باشا اللى اعتبر شعبيا أشد إنجليزية من الإنجليز. فدافع مصطفى النحاس عن المتهمين وتبرئهم المحكمة.

فى اغسطس سنة 1927 يتوفى سعد زغلول وينتخب مصطفى النحاس رئيس لحزب الوفد بعد صراع مع كتلة "ماهر-النقراشي". ينتخب رئيس مجلس النواب (23/5/1936) ل(1/2/1938). يفضل الصراع الخفى يزاد مابين كتلتى "النحاس-مكرم عبيد" و"ماهر-النقراشي" لحد يصدر النحاس امر بفصل النقراشى من الحزب فى سبتمبر 1936 و أتبعه بفصل احمد ماهر فى ديسمبر 1936 فيؤلفان الهيئة السعدية (نسبة لسعد زغلول).

تبدأ مرحلة جديدة فى حياته السياسية اكثر نشاطا خاصة بعد انتخابات سنة 1938 اللى اتوصفت بالتزوير، بعدين عقب إقالة الملك فاروق لوزارة مصطفى النحاس فى 8/10/1944 وبالاتفاق مع القصر يشكل حكومة ائتلافية بمشاركة الهيئة السعدية والأحرار الدستوريين والكتلة الوفدية (حزب مكرم عبيد بعد انفصاله عن الوفد).

## الاغتيال

اتقتل احمد ماهر فى مبنى البرلمان المصرى (24/2/1945) بضرب النار عليه من محام شاب من الحزب الوطنى وخلفه النقراشى برياسة الحكومة، وبينما ذكر بعض ممن كانو فى الاخوان المسلمين زى حسن الباقورى وسيد سابق فى مذكراتهم أن للقاتل علاقة سرية بجماعة الإخوان المسلمين و عضو فيهاو ينفى اخرون من الإخوان ده.

وسببه أن الحكومة المصرية أعلنت الحرب على دول المحور لتستفيد مصر من امتيازات معاهدة السلام بعد الحرب العالميه التانيه اللى كانت على وشك الانتهاء، ما أدى لاغتياله اعتراضا على القرار كما بينت التحقيقات.

## لينكات برانيه
* 
## مصادر

تصنيف:مواليد 1888
تصنيف:وفيات 1945
تصنيف:رؤساء وزرا مصريين
تصنيف:وزراء داخليه مصريين
تصنيف:وزراء ماليه مصريين
تصنيف:برلمانيين مصريين
تصنيف:سياسيين مصريين
تصنيف:ليبراليين مصريين
تصنيف:مصريين اتراك
تصنيف:قاهريين
تصنيف:ناس من العباسيه
محمود فهمى النقراشى

**محمود فهمى النقراشى باشا** (26 ابريل 1888 - 28 ديسمبر 1948) هو رئيس وزرا مصرى ، ومن اللى شاركو فى ثورة 1919 . مسك الوزارا مرتين . اتقتل فى 28 ديسمبر 1948.

اتولد محمود فهمى النقراشى فى اسكندرية , اشتغل كسكرتير عام لوزارة المعارف المصرية، و وكيل لمحافظة القاهرة، بعدين انضم لحزب الوفد. كان من اللى اتحكم عليه بالاعدام من الانجليز عشان كان من قواد ثورة 1919 و اعتقلوه الانجليزة مرة سنة 1924 . بقى وزير المواصلات فى سنة 1930 . اختلاف مع قيادات الوفد و سابه واسس الكتلة السعدية(نسبة لسعد زغلول) هو و احمد ماهر(باشا) و شوية اعضاء قدام من الوفد.

## اعماله

* طالب فى جلسة بمجلس الامن الدولى فى 5 اغسطس 1947 بريطانيا بالجلاء عن مصر منغير اى شرط
* مصر انضمت فى الامم المتحده رسمى فى عهده.
* انشاء كلية الظباط البحرية باسكندرية.
* كهربة خزان اسوان.
* عمل البنك الصناعى المصرى.
* تأميم شركة النور للكهرباء بالقاهرة.
* تأسيس قناطر إدفينا.

## اغتياله
اتقتل بثلات رصاصات فى ظهره و هو رئيس الوزرا فى 28 ديسمبر 1948 فى القاهرة على ايد واحد من جماعة الاخوان المسلمين, اللى قتلت صديقه و الوزير اللى قابله على طول احمد ماهر(باشا) , اتمسك القاتل و اعترف انه قتل النقراشى عشان لغى الاخوان المسلمين رسميا من الساحة السياسية, بعد ما عملوا اعمال عنف وقاتلوا احمد ماهر باشا, واعترف على اللى ساعدوه واتقبض عليهم. الشيخ حسن البنا زعيم و مؤسس الاخوان اعلن ان اللى قاتلوا النقراشى دول مش اخوان وبيمثلوا نفسهم بس و قال "ليسوا إخوان وليسوا مسلمين".

صور القاتل عبد المجيد حسن طلعت فى الجرايد و هو مضرروب بعد ما اتمسك , فيه ناس اتعطفت مع القاتل عشان احداث حصلت فى عهد ما كان النقراشى وزير داخلية و رائيس وزرا فى نفس الوقت فى 9 فبراير 1946 لما امر بفتح كوبرى عباس عشان يخرق و ينهى مظاهرة قاموا بيها مجموعات طلابة من جامعة الملك فؤاد (جامعة القاهرة دلوقتى), كتبت الكلام ده صافيناز كاظم فى مقال ليها فى جريدة الشرق الأوسط.

تصنيف:مواليد 1888
تصنيف:وفيات 1948
تصنيف:رؤساء وزرا مصريين
تصنيف:وزراء داخليه مصريين
تصنيف:وزراء خارجيه مصريين
تصنيف:وزراء ماليه مصريين
تصنيف:وزراء مواصلات مصريين
تصنيف:سياسيين مصريين
تصنيف:ليبراليين مصريين
تصنيف:اسكندرانيه
تصنيف:متعلمين فى جامعة القاهره
دبلوماسيه

**الدپلوماسيه** (ماخوده من الكلمه اللاتينيه diploma, و اللى بتعنى وثيقه رسميه, و اللى هيا مشتقه من الكلمه اليونانيه δίπλωμα, و اللى بتعنى ورقه/وثيقه مطويه) هى نظم و وسايل الاتصال بين الدول الاعضاء فى الجماعه الدوليه, و هىا وسيله عمل المفاوضات بين الامم. و التعبير دا ممكن ينقال على الخطط و الوسايل اللى بتستخدمها الامم لما تتفاوض.
[thumb|240px|مقر [الامم المتحده فى نيو يورك.]]
thumb|Ger van Elk, ''Symmetry of Diplomacy'', 1975, Groninger Museum.

## التاريخ
الامم مكانتش بتستخدم فن التفاوض فى حل المشكلات الدوليه, بس مع ازدياد تعقيدات العلاقات بين البلاد لاقت بلاد كتيره انها محتاجه لممثلين دايمين ليها فى البلاد التانيه. فظهرت السفارات لاول مره فى ايطاليا فى القرنين التلتاشر و الاربعتاشر.

## الواجبات الدبلوماسيه
المفوضين الدبلوماسيون بره بلادهم بيجمعو المعلومات عن كل حاجه ليها قيمه من وجهه نظر بلادهم و بيبعتو تقارير رسميه ممكن تكون متشفره. و المفوضين الدبلوماسيين بيدافعو عن حقوق مواطنيهم اللى بره البلاد.
مقر الدبلوماسين الرئيسى فى السفاره او فى المفوضيه, و الفرق الوحيد بين السفاره والمفوضيه هى درجه الدبلوماسى المكلف فالسفير بيراس السفاره, و الوزير المفوض بيراس المفوضيه.

## مصادر

دبلوماسيه
تصنيف:مصطلحات سياسيه
تصنيف:سياسه